टकसाल स्टेशन तक नहीं पहुंच पाई गाड़ी, कमियां दूर करने के बाद फिर होगा टेस्ट
हिमाचल में कालका शिमला हैरिटेज रेल ट्रैक मे सभी आवश्यक सुविधाओं से सेट ट्रेन का पहला परीक्षण वीरवार को असफल हो गया। इस ट्रेन को चलाने के लिए रेलवे अब पेश आयी खामियों को दुरुस्त करके दोबारा ट्रायल करेगा।
हिमाचल में कालका-शिमला हेरिटेज रेल ट्रैक पर अत्याधुनिक सुविधाओं से लैस गाड़ी का पहला ट्रॉयल गुरुवार को फेल हो गया। इस दौरान सामने आई खामियों को अब रेलवे के अधिकारी ठीक कराएंगे। इसी तरह के 4 से 5 और ट्रॉयल किए जाएंगे। उसके बाद ही ट्रेन के रनिंग स्टेटस में आने की उम्मीद है।
टूरिज्म के लिहाज से बेहद अहम कालका-शिमला हेरिटेज ट्रैक की नैरोगेज लाइन पर इस समय छोटी ट्रेन चल रही है। हेरिटेज स्टेट्स होने की वजह से इस रेल ट्रैक पर कोई बदलाव नहीं किया जा सकता। ऐसे में इस ट्रैक के लिए रेलवे ने खास डिब्बे बनवाए हैं जिनमें आधुनिक सुविधाएं दी गई है। ट्रॉयल सफल होने के बाद यहां नियमित रूप से यह गाड़ी चलाई जाएगी।
लखनऊ से आई टीम
कालका-शिमला रेल मार्ग पर चलने वाली इस स्पेशल ट्रेन के ट्रायल के लिए लखनऊ से रेलवे की एक विशेष टीम कालका पहुंची। इस टीम की देखरेख में ही ट्रेन का ट्रॉयल किया गया। कालका स्टेशन से रवाना होकर यह गाड़ी टकसाल स्टेशन तक पहुंची मगर वहां से आगे नहीं जा सकी। इसके बाद गाड़ी को वापस कालका स्टेशन लाया गया।
ट्रॉयल के दौरान ट्रेन में 25 से 30 लोगों की टीम थी जिसमें रेलवे के अधिकारियों के साथ इंजीनियर भी थे।
नए डिब्बों की खासियत
इस ट्रैक के लिए डिजाइन किए गए डिब्बों में लगभग सभी आधुनिक सुविधाएं दी गई है। इनमें फर्स्ट एड किट, पैनिक स्विच, डेस्टिनेशन बोर्ड, हीटर, सीसीटीवी कैमरे, मोबाइल चार्जर स्विच शामिल है। इस ट्रेन में तीन कोच हैं। इनमें से पहले और आखिरी डिब्बे में 19-19 सीटें हैं जबकि मिडिल वाले कोच में 23 सीट है। यह डिब्बे बेंगलुरु में बनाए गए हैं।
नए डिब्बे एक-दूसरे से कनेक्ट हैं जिसकी वजह से यात्री किसी भी समय एक से दूसरे कोच में आ-जा सकता है। अभी इस ट्रैक पर चल रही ट्रेन के कोच एक-दूसरे से कनेक्टेड नहीं है।
और ट्रायल होंगे
गुरुवार को किए गए ट्रॉयल पर रेलवे का कोई अधिकारी कुछ भी बताने को तैयार नहीं है। हालांकि रेलवे सूत्रों के अनुसार, आने वाले दिनों में इस ट्रेन के कुछ और ट्रॉयल होंगे। हर ट्रॉयल के बाद जो मैकेनिकल फाल्ट मिलेंगे उन्हें ठीक किया जाएगा। यह ट्रॉयल तब तक चलेंगे जब तक सभी तरह के फाल्ट दूर नहीं कर लिए जाते।
यात्रियों की सुरक्षा से जुड़े मापदंडों पर खरा उतरने के बाद ही यह डिब्बे ट्रैक पर उतारे जाएंगे।